<classify> TAASISI ya Kuzuia na Kupambana na Rushwa Takukuru Mkoa wa Morogoro itafanya uchunguzi wa ugawaji na ubadilishaji matumizi ya viwanja usiofuata taratibu za kisheria katika Halmashauri ya Manispaa ya Morogoro.Mkuu wa Takukuru Mkoa wa Morogoro, Janeth Machulya amesema hayo hivi karibuni mjini humo katika taarifa ya kazi ya taasisi hiyo kwa kipindi cha miezi mitatu kutoka Januari hadi Machi, mwaka huu.Amesema Takukuru Morogoro imekuwa ikipokea malalamiko mengi kutoka kwa wananchi yakiwemo ya tatizo la ugawaji na ubadilishaji wa matumizi ya viwanja hasa vilivyoainishwa kwa matumizi ya huduma za kijamii usiofuata taratibu za kisheria.Mikakati au maeneo ya kipaumbele kwa kipindi cha Aprili 2019 hadi Juni, mwaka huu, dira ya Takukuru Morogoro kwa kipindi cha robo ijayo ni kujikita katika ufuatiliaji na uchunguzi wa tatizo hili, amesema Machulya.Amesema kipindi cha Januari hadi Machi mwaka huu, taasisi hiyo ilipokea jumla ya taarifa 139, ambapo Serikali za Mitaa iliongoza kulalamikiwa kwa kupokea malalamiko 24 ikifuatiwa na Sekta ya Ardhi malalamiko 22 na Mahakama 17.Hivi karibuni, Mkuu wa Mkoa wa Morogoro, Dk Stephen Kabwe aliiagiza Takukuru mkoa kufanya uchunguzi ili kubaini mazingira ya ubadilishaji wa matumizi ya kiwanja Plot Na 329 Block C kilichopo Msamvu katika Manispaa ya Morogoro kilichobadilishwa matumizi kutoka ujenzi wa jengo la chakula barafu na kuwa kituo cha mafuta.Mkuu huyo wa Mkoa amesema kiwanja hicho awali kilikuwa na mgogoro, lakini ameshangazwa kuona panajengwa kituo cha mafuta badala ya matumizi ya kujenga jengo la kuhifadhi chakula barafu.Takukuru nakukabidhi suala hili na wasilianeni na Waziri wa Ardhi, Nyumba na Maendeleo ya Makazi kujua kilichotokea kwa vile mara ya kwanza Idara ya Ardhi ilikataa na mara ya pili wameruhusu, amesema Dk Kebwe alipotembelea Msamvu eneo la ujenzi huo.Ofisi ni hiyo hiyo inatoa uamuzi unaokinzana, hapa pana kuna dalili za rushwa, Takukuru shughulikieni jambo hili, amesema Dk Kebwe.Katika ziara hiyo, Mkuu wa Mkoa pia alimwagiza Mkurugenzi wa Manispaa ya Morogoro kuwa, endapo kuna mtumishi wa halmashauri hiyo amefanya kinyume na utaratibu atachukuliwa hatua kali za kinidhamu na za kisheria.Mkurugenzi wa Manispaa hiyo, John Mgalula alipoulizwa kuhusu ubadilishaji wa matumizi ya kiwanja hicho alisema, kibali cha ujenzi kimetolewa na Ofisi ya Kamishna wa Ardhi na halmashauri hawana mamlaka ya kupinga.Hata hivyo, Baraza la Madiwani lililoketi katika kikao chake cha Julai, mwaka jana kilikataa kubariki mabadiliko  <topic>: KITAIFA 